Սերժ Մելիք Հովսեփյանը ժամանակակից հայ թատրոնի հարգված ռեժիսորներից է, ով հայտնի է հայ հանդիսատեսին իր հաջողված և հաճախ աղմկահարույց ներկայացումներով ինչպիսիք են` "Մայրը", "Ավելի մոտ" և "Շուրջպարը": Սակայն քչերը գիտեն իր կինոյում արված աշխատանքների մասին: 1990-ականներին Ֆրանսիայում նկարահանված "Եղիցին"և "Լուսադեմին" կարճամետրաժները պատմում են երկու կերպարների մասին, որոնք խորհում են իրենց կյանքի ճանապարհի մասին, երբ արդեն գտնվում են դրա վերջում: Հուշելով Թեո Անջելոպուլոսի, Անդրեյ Տարկովսկու և Միկլոշ Յանկոյի գործերը` երկարատև, հոյակապ նկարահանված կադրերից կառուցված այս ֆիլմերը դյուրազգաց պատումներ են տարիքի և ժամանակի հոսքի մասին: